ഓണ്ലൈന് മ്യൂസിക് വീഡിയോ ചാനലുമായി സന്തോഷ് ശിവന് എത്തുന്നു കൊച്ചി: ലോകോത്തര നിലവാരത്തില് സംഗീത വീഡിയോകള് ആസ്വാദകര്ക്ക് എത്തിക്കുകയെന്ന ലക്ഷ്യത്തോടെ ഓണ്ലൈന് മ്യൂസിക് വീഡിയോ ചാനലുമായി പ്രശസ്ത ഛായാഗ്രാഹകനും സംവിധായകനുമായ സന്തോഷ് ശിവനും ജോയി മൂവി പ്രൊഡക്ഷന്സും രംഗത്ത്. രാജ്യത്തെ വിവിധ ലൊക്കേഷനുകളില് ഷൂട്ടുചെയ്യുന്ന പാന് ഇന്ത്യന് മ്യൂസിക് വീഡിയോയാണ് സംരംഭത്തിെന്റ ആദ്യ പ്രൊഡക്ഷന്.ബോളിവുഡ് മോഡലുകളും ഉന്നത സാങ്കേതിക വിദഗ്ധരും ഗായകരും ഒന്നിക്കുന്ന വീഡിയോ ഉദാത്ത സ്നേഹത്തിെന്റ ആവിഷ്കാരമായിരിക്കുമെന്ന് സന്തോഷ് ശിവന് വാര്ത്താസമ്മേളനത്തില് അറിയിച്ചു. മലപ്പുറം തിരുവാലിയിലെ കനല് അവതരിപ്പിക്കുന്ന ആറ് നാടന് പാട്ടുകളുടെ വീഡിയോ ഒരുക്കും. അതുല് നറുകരയാണ് ഇതിന് നേതൃത്വം നല്കുക. സോപാന സംഗീതം, വടക്കന് പാട്ടുകള്, പാണന് പാട്ടുകള്, വഞ്ചിപ്പാട്ടുകള് തുടങ്ങിയവയിലും ആല്ബം ഒരുക്കും.വൈറ്റിലയില് സ്റ്റുഡിയോ പൂര്ത്തിയായി വരികയാണെന്ന് ജോയി മൂവി പ്രൊഡക്ഷന്സ് സി.എം.ഡി ഡോ. അജിത് ജോയി അറിയിച്ചു. പുതിയ ഏറി അലക്സ മിനി എല്.എഫ് കാമറ, ലെന്സുകള്, ബ്ലാക് മാജിക് ഡാവിഞ്ചി റിസോള്വ് എന്നിവയുള്പ്പെടെ നാലുകോടി രൂപയുടെ നിക്ഷേപമാണ് ഇതിനായി നടത്തിയത്. ഘട്ടങ്ങളായി 25 മുതല് 35 കോടിയുടെ നിക്ഷേപത്തോടെ സമ്ബൂര്ണ്ണ വെര്ച്വല് റിയാലിറ്റി സ്റ്റുഡിയോ സ്ഥാപിക്കുകയാണ് ലക്ഷ്യം. യൂട്യൂബിലൂടെയും മറ്റ് സാമൂഹിക മാധ്യമങ്ങളിലൂടെയുമാണ് ചാനല് പുറത്തുവരിക. ഗാനരചയിതാവ് ബി.കെ. ഹരിനാരായണന്, കോറിയോഗ്രാഫര് എന്. ശ്രീകാന്ത്, എക്സിക്യൂട്ടീവ് പ്രൊഡ്യൂസര് പ്രദീപ് മേനോന് എന്നിവരും വാര്ത്തസമ്മേളനത്തില് പങ്കെടുത്തു.